Vlajka Česka

right|thumb|Vlajka Českej republiky
**Vlajka Česka** je vlajka štátu Česko. Od roku 1993 je identická s bývalou vlajkou Česko-Slovenska z rokov 1920 – 1992. Farby na vlajke sú  biela, modrá a červená. V rokoch 1990 – 1992 bola vlajkou Česka tradičná bielo-červená vlajka Čiech.

## Opis
right|thumb|120px|Vlajka Česka vo zvislej polohe
Štátna vlajka sa skladá z horného bieleho a dolného červeného pruhu. Medzi nimi je vsunutý modrý žrďový klin do polovice dĺžky vlajky. Pomer šírky a dĺžky vlajky je 2:3.

## História
### Vznik vlajky

Obrázok:Flag of Bohemia.svg|23pxJedna z podôb česko-slovenskej vlajky pred pridaním modrého pruhu, v rokoch 1918–1920 oficiálna vlajka Česko-Slovenska; tiež tradičná vlajka Čiech, v rokoch 1990 – 1992 oficiálna vlajka Česka v rámci Česko-Slovenska, pôvodne zamýšľaná vlajka samostatného Česka
Obrázok:Flag of Czechoslovakia.svg|23pxVlajka Česko-Slovenska (ČSR, ČSSR, ČSFR) od roku 1920; tiež oficiálna vlajka Česka od decembra 1992
Obrázok:Flag_of_the_Protectorate_of_Bohemia_and_Moravia.svg|23pxVlajka Čiech a Moravy v rokoch 1939 – 1945; ktorá vychádza zo štátnych farieb
Obrázok:Tricolour of the Czech Republic.svg|Štátné farby Česka (trikolóra)


Od pradávna bola tradičnou vlajkou Čiech bielo-červená bikolóra. V roku 1918, po vzniku Česko-Slovenska, sa stala jeho vlajkou. Avšak rovnakú bikolóru malo aj Poľsko.

Súčasťou Česko-Slovenska bolo aj Slovensko, ktoré malo svoju vlastnú trikolóru (biela, modrá, červená). Jediný rozdiel v českej a slovenskej tradičnej vlajke bol v existencii modrej farby práve v slovenskej trikolóre. Presadil sa názor spojiť vlajky štiepené v polovici, ako to bolo v prípade Rakúsko-Uhorska. Alternatívny návrh bol vsunúť do bikolóry modrý žrďový klin v jednej tretine dĺžky vlajky. Modifikáciou tohto návrhu vznikla podoba Česko-Slovenskej vlajky s klinom polovičnej dĺžky.

Táto vlajka sa stala na vyše 80 rokov (odhliadnuc od druhej svetovej vojny) vlajkou Česko-Slovenska. Počas existencie Česko-Slovenska mala tiež každá krajina (1919/1928 – 1939) vlastnú vlajku. 

Vlajkou Čiech a Moravy (v rokoch 1939 – 1945) sa stala bielo-červeno-modrá česká trikolóra.

Počas existencie Česko-Slovenska v rokoch 1990 – 1992 mala každá republika vlastnú vlajku. Vlajkou Česka sa stala bielo-červená bikolóra, 
teda  tradičná vlajka Čiech.

V decembri 1992 sa vlajkou Česka stala vlajka bývalého Česko-Slovenska z rokov 1920 – 1992.

### Kontroverznosť používania vlajky Česko-Slovenska
Počas delenia Česko-Slovenska bola prijatá pripomienka Národnej rady Slovenskej republiky, že ani Česko ani Slovensko nesmie v budúcnosti používať štátne symboly vtedajšej Českej a Slovenskej Federatívnej Republiky, ani symboly, ktoré by s nimi mohli byť zameniteľné. Táto formulácia sa stala súčasťou znenia Ústavného zákona č. 542/1992 Zb., o zániku Českej a Slovenskej Federatívnej Republiky (článok 3, odsek 2: „Česká republika a Slovenská republika nesmú po zániku Českej a Slovenskej Federatívnej Republiky používať štátne symboly Českej a Slovenskej Federatívnej Republiky.“), avšak Česká republika ho jednostranne nevykonala. 

Argumenty v prospech používania štátneho symbolu ČSFR:
* So zánikom Česko-Slovenska zanikli aj jej štátne symboly, čo umožnilo Česku použitie „novej“, totožnej, vlajky.
* (Okrem Slovenska používala historicky modrú farbu aj Morava, čo legitimizuje ďalšie používanie modrého klinu.) 
* Vlajka Moravy je žltá horná časť, červená dolná časť modrá farba je iba na znaku Moravy ale nie na vlajke.

## Referencie

## Iné projekty

## Pozri aj
*Vlajka Česko-Slovenska
*Vlajka Slovenska

## Externé odkazy
* Novou vlajku s klínem před sto lety testovali na Vltavě

Kategória:Štátne symboly Česka
Česko
Kategória:Štátne symboly Česko-Slovenska